**MINISTERUL APELOR ŞI PĂDURILOR**

**Direcţia Politici şi Strategii în Silvicultură**

Nr. ………../ ……...2019

**Se aprobă,**

**Direcţia Generală Păduri**

 Director General

 Ilie MIHALACHE

**REFERAT DE APROBARE**

În temeiul prevederilor [art. 3 alin. (11) din Legea nr. 220/2008](http://legislatie.just.ro/Public/DetaliiDocumentAfis/121467#id_artA64) pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare, Ministerului Apelor şi Pădurilor emite Procedura de emitere a certificatelor de origine pentru biomasa provenită din silvicultură şi industriile conexe şi utilizată în producerea de energie electrică din surse regenerabile de energie.

În practică s-a constatat că evaluarea masei lemnoase din plantaţiile cu specii forestiere energetice cultivate pe terenuri agricole prin metoda arborilor de probă doborâţi, descrisă în anexa nr. 4 la [Ordinul ministrului mediului, apelor şi pădurilor nr. 1.323/2015](http://legislatie.just.ro/Public/DetaliiDocumentAfis/171770) privind aprobarea metodelor dendrometrice pentru evaluarea volumului de lemn destinat valorificării și valorile necesare calculului volumului de lemn destinat valorificării nu acoperă statistic toate situațiile, având în vedere diversitatea speciilor forestiere energetice. Prin prezentul proiect de ordin se instituie posibilitatea ca evaluarea masei lemnoase din plantaţiile cu specii forestiere energetice cultivate pe terenuri agricole să se facă și prin metoda de evaluare a volumului de lemn după recoltare, descrisă în anexa nr. 8 la [Ordinul ministrului mediului, apelor şi pădurilor nr. 1.323/2015](http://legislatie.just.ro/Public/DetaliiDocumentAfis/171770) privind aprobarea metodelor dendrometrice pentru evaluarea volumului de lemn destinat valorificării și valorile necesare calculului volumului de lemn destinat valorificării.

Având în vedere cele prezentate, vă solicităm să fiți de acord cu promovarea proiectului de ordin privind modificarea și completarea alin. (1) al art. 5 din Anexa nr. 1 la Procedură- Evaluarea  [masei lemnoase rezultate din plantaţiile cu specii forestiere energetice cultivate pe terenuri agricole pentru producţia de biomasă provenită din agricultură şi industriile conexe](http://legislatie.just.ro/Public/DetaliiDocumentAfis/180784), aprobată prin Ordinul ministrului mediului, apelor și pădurilor nr. 1534/2016.

.

**DIRECTOR**

**DĂNUŢ IACOB**